In nomine sanctæ et individuæ Trinitatis. Ego Guillelmus, Dei gratia Autissiodorensis episcopus, notum facimus presentibus et futuris quod Gaufredus de Arciaco, Hierosolimam profecturus, laudantibus et concedentibus uxore sua Agnete, et filiis suis Gaufredo, Girardo et Josselino, atque filiabus Mabilla, Damerum, Agnete, et Loretta, generisque suis Andrea de Monte-Barri, Guillelmo de Lesenniis et Joberto de Cuchiaco, renunciavit, in manu nostra, illi medietati decimarum quam possidebat in territorio Malliaci-Castri et Malliaci-Villæ, tam in vineis quam in aliis agriculturis, quarum alteram medietatem possidebant Bruno Coquus et Johannes, filiaster ejus; nos vero, ad petitionem prenominatorum Gaufredi, uxoris sue et filiorum suorum, investivimus abbatem Girardum, fratrem ejusdem Gaufredi et ecclesiam Vezeliacensem de eadem parte decimarum, et concessimus in perpetuum possidendam. Ipse quoque Gaufredus, et filii ejus, in presentia nostra, juraverunt quod nullam de predicta parte decimarum adversus ecclesiam Vezeliacensem deinceps calumniam moverent, nec ab aliquo, pro posse suo, moveri sustinerent. Propterea duas plateas, unam apud Malliacum-Castrum, et alteram in cimiterio Malliaci-Villæ, concesserunt pro grangiis ab ecclesia Vezeliacensi reedificandis, in quibus de jure et consuetudine utraque pars predictarum decimarum debet adjuvare. Inde est quod totum stramen utriusque partis ad eandem ecclesiam specialiter pertinere dignoscitur. Pro hujusmodi autem donatione facta, idem Gaufredus habuit, de bonis ecclesiæ Vezeliacensis, ducentas libras Silviniacensis monetæ. Actum est hoc apud Crisenonem, anno ab Incarnatione Domini Mº Cº octuagesimo, secunda die mensis augusti. Et ab Abbone de Monte-Gaugerio, a quo idem Gaufredus supradictas decimas in casamento tenebat, apud Arsiacum, eadem die, laudatum et concessum. Nos vero, quieti et paci ecclesiæ Vezeliacensis providentes, presentem cartam fieri et sigilli nostri caractere precepimus confirmari. Hujus rei testes sunt: Gaufredus de Sancto-Laurentio, et Gaufredus de Sancto-Petro Autissiodorensi, abbates; Franco, prior Vezeliacensis; Anselius de Pressiaco, et Stephanus de Andria, priores; Angeliannus, elemosinarius; Gaufredus, hostalarius; Oddo de Sinemuro; Benedictus quoque de Malliaco-Villa; Johannes de Malliaco-Castro. . . . . . de Arsiaco et Odo de Sancta-Palladia, sacerdotes; Richardus, vicecomes de Clamiciaco; Balduinus Grossus; Gauterius Berarde; Girardus de Bochello; Ossimundus de Planceis; Hugo de Meix; Hugo de Flaiaco; et Gauterius de Montibus, milites; Poncius, mariscalcus; Lucius Galanus, coquus; Bartholomeus et Rainerius, famuli abbatis; Iterius, prepositus de Malliaco; Bruno, coquus, Renaldus Bocquellus, servientes et alii plures. Sigillatum in duplici cauda cerea alba.